สอบถามหน่อยครับ ตอนเเรกผมปวดหัวพอตกเย็นก็จะมีไข้ได้ประมาณเกือบอาทิตช่วงนี้ผมก็กินยา(ทิปฟี่)​กินไปได้4วัน เเล้วก็ไปคลีนิกก็เจาะเลือดรอบเเลกไม่พบอะไร เจาะอีกรอบ บอกค่าตับสูง เเต่ก็ไม่ได้บอกว่าเป็นอะไร ยาที่ให้มาคือ ยาค่าเชื้อ กับ เเก้ปวด เเล้วก็ไม่หาย เลยไปหาที่โรงพยาบาล ตอนนี้ก็ยังมีอาการ ปวดหัวตลอดทุกวัน พอมาตรวจโรงบาลก็นัดวันเจาะเลือด เเล้วผมคือค่าตับสูง 160 +- เลยให้ควบคุมอาหาร ทั้งนี้ทั้งนั้น ผมอยากทราบว่า อาการปวดหัวนี้มาจากค่าตับสูงไหมครับ เพราะปวดทุกวันเลย ตื่นมาก็ปวด ปวดยันเย็น เป็นแบบนี้ทุกวัน เเล้วยาพารากินได้ไหมครับ ตอนนี้ไม่ได้กินเลยทนเอา หลักๆอยากทราบเรื่องปวดหัวอะครับ ที่ปวดเพราะค่าตับหรือป่าวครับ
อาการปวดศีรษะ มีหลายแบบและ เกิดได้จากหลายสาเหตุค่ะ เช่น ปวดหัวจากความเครียดหรือกล้ามเนื้อเกร็งตัว ซึ่งเป็นสาเหตุที่พบได้บ่อยที่สุด นอกจากนั้นอาจจะเกิดจากปวดหัวไมเกรน ปวดหัวเป็นชุดๆ ปวดหัวจากมีไข้ ไม่สบาย ไซนัสอักเสบ เยื่อหุ้มสมอง อักเสบ เป็นต้นโดยทั่วไปแล้วค่าตับอักเสบอาจจะสัมพันธ์หรือไม่สัมพันธ์กับปวดศีรษะก็ได้ค่ะ หากมีไข้ปวดหัวร่วมกับมีค่าตับสูงอาจจะสัมพันธ์กับการติดเชื้อ มีตับอักเสบ เช่น ไวรัสตับอักเสบ โรคไข้เลือดออก โรคฉี่หนู เป็นต้น ทั้งนี้จำเป็นต้องได้รับการตรวจร่างกายเพื่อประเมินร่วมกับอาจจะส่งตรวจเลือดเพิ่มเติมตามความเหมาะสมค่ะและอาการปวดศีรษะอาจจะไม่สัมพันธ์กับค่าตับก็ได้ค่ะ เนื่องจากค่าตับขึ้นเกิดได้จากหลายสาเหตุมากค่ะ เช่น ตับอักเสบจากยา ตับอักเสบจากไขมันเกาะ จากไวรัสตับอักเสบเรื้อรัง ทั้งนี้ควรปรึกษากับคุณที่ดูแลประจำก่อนนะคะเบื้องต้นบรรเทาอาการปวดศีรษะได้โดยให้รับประทานยาแก้ปวดพาราเซตามอลค่ะ แต่หากอาการไม่ดีขึ้นแนะนำให้รีบกลับไปพบแพทย์ค่ะ